Polisie verras Jack Parow 6 jaar later | Maroela Media
Jack Parow het ‘n verrassing van die polisie gekry. Foto: Instagram via Jack Parow
Die Afrikaanse kletsrymer, Jack Parow, was aangenaam verras toe hy onlangs ŉ oproep van die polisie ontvang het.
Die polisie in die suide van Belville het dié omstrede sanger onlangs gebel met die nuus dat hulle sy gesteelde motor opgespoor het. Die Volkswagen CiTi Golf is in 2010 gesteel toe hy aan sy eerste album begin werk het.
Jack het vertel die motor het aan sy ouma behoort. “Ek moes vir langer as ŉ jaar vriende en familie se motors leen totdat ek genoeg kon spaar om vir my ŉ nuwe een te koop,” het hy gesê.
Hy het vandeesweek Belville toe gery om die motor uit te ken. “Die kar was nie meer dieselfde kleur nie en die verfwerk was baie sleg gedoen. Hy het ook ŉ nuwe stuurwiel gehad, maar ek het hom uitgeken aan die golfbal wat my ouma destyds as ratknop gebruik het,” het hy gesê.
Die kar behoort ongelukkig nie meer aan hom nie omdat die versekering destyds uitbetaal het. “Dit was lekker nostalgies om die kar te sien, maar dit sal in elk geval te duur wees om die kar weer padvaardig te kry. Dis egter lekker goeie nuus te midde van al die slegte nuus in ons land,” het hy gesê.
gesteel Jack Parow polisie
Bekende sangeres se man sterf
Dit wil gedoen wees. Om na jare weer te kan herwin.
Dit is ‘n wonderwerk.
Padwaardig, nie padvaardig nie, n boot vaar op die water!!